આમ બાદશાહ અકબરનું ગૌડવા અભિયાન વિજય શ્રી સાથે પૂરું થયું. ભલે આ યુદ્ધમાં અકબરનો વિજય થયો હોય, પરંતુ ગૌડવાના યુદ્ધ અને રાણી દુર્ગાવતીની સાહસિકતાની ગુંજ તો આજે પણ ગૌડવા મુલકમાં ગુંજે છે. ગૌડવાના યુદ્ધ પછી હવે આપણે રાજપુતાના તરફ વળીશું અને ભારત વર્ષના ઇતિહાસમાં એક અમર નાયક તરીકે આજે પણ બિરાજેલા મહારાણા પ્રતાપ અને અકબર વચ્ચેના હલ્દી ઘાટીના યુદ્ધની રોમાંચક વાતો આવતી કાલથી શરૂ કરીશું.